એકેડેમીમાં ઘૂસતાં જ વલ્કનને ખ્યાલ આવી ગયો, કે એક જડબેસલાક સુરક્ષા વ્યવસ્થા આ જગ્યાએથી બધો વહીવટ કરી રહી હતી. દરેક દરવાજે એક-એક ચોકીદાર ઊભો હતો. આગળના ખંડમાં એક એસએસ અધિકારીએ ધમકી આપતાં ચારેયને કહી દીધું, કે અહીંના કામ બાબતે બહાર જઈને કોઈને પણ કંઈ જ કહ્યું છે, તો તેમને સીધા જ લેબર કેમ્પમાં મોકલી આપવામાં આવશે! અહીં આવતી વેળાએ, દરરોજ તેમણે હીરા અને સોનાના કેરેટ માપવાના સાધનો પોતાને ઘેરથી લઈને આવવાનાં હતાં.